gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4715, del 18-03-2004 (2004/2285)

Informació pública de la proposta de programa d'actuació integrada amb pla de reforma interior, per al desenvolupament urbanístic de la UE les Piteres, del Pla General d'Ordenació Urbana de Quart de Poblet.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2285


Organisme emissor
:   L3m Construcción Urbanismo y Servicios, SA

Tipus de document
:   Anunci

Informació pública de la proposta de programa d'actuació integrada amb pla de reforma interior, per al desenvolupament urbanístic de la UE les Piteres, del Pla General d'Ordenació Urbana de Quart de Poblet. [2004/Q2285]
  
De conformitat amb el procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), se sotmet a informació pública a la Notaria de Carmen Moróder Tomás, situada a l'avinguda de Sant Onofre, 59, 2n, 2a de Quart de Poblet, la proposta de programa d'actuació integrada amb pla de reforma interior, per al desenvolupament urbanístic de la UE les Piteres, del Pla General d'Ordenació Urbana de Quart de Poblet, a la qual s'adjunta el projecte d'urbanització, promogut per la mercantil L3M Construcción, Urbanismo y Servicios, SA, amb el codi d'identificació fiscal P94457399.
  
En compliment del Decret 155/2004, de data 22 de gener de 2004, de l'Ajuntament de Quart de Poblet, i a causa de l'omissió involuntària d'alguns titulars cadastrals en l'informe emés en el seu dia per este ajuntament, remetem nous avisos, inclosos els notificats anteriorment, i procedim de nou a la publicació en la premsa i en el Diari Oficial de la Generalitat Valenciana.
  
Les persones interessades podran obtindre una còpia de l'acta de protocol·lització o exigir que se'ls hi exhibisca en el termini de 20 dies des de la publicació de l'anunci en el Diari Oficial de la Generalitat Valenciana. Així mateix, podran consultar la documentació a l'Ajuntament de Quart de Poblet i presentar davant d'este al·legacions o alternatives tècniques distintes.
  
Una vegada acabat el termini, romandrà obert un nou termini de cinc dies per a la presentació de proposicions juridicoeconòmiques. Transcorregut el qual, es procedirà a l'obertura de les proposicions juridicoeconòmiques a l'ajuntament, i s'obrirà un nou període de consultes i al·legacions durant els 10 dies següents.
Diari Oficial de la Generalitat Valenciana


Sumari del DOGV 4876, del 04-11-2004 (2004/11406)

Informació publica del projecte d'urbanització del carrer de Catarroja en el tram entre el carrer de Sant Carles i el carrer d'Hernández Lázaro.
------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11699


Organisme emissor
:   Ajuntament d'Albal

Tipus de document
:   Anunci

Informació publica del projecte d'urbanització del carrer de Catarroja en el tram entre el carrer de Sant Carles i el carrer d'Hernández Lázaro. [2004/M11050]
  
L'alcalde president de l'Ajuntament d'Albal, per mitjà de Resolució d'Alcaldia 2004/1651, de 7 d'octubre, ha acordat el sotmetiment a informació pública del projecte d'urbanització del carrer de Catarroja d'este municipi en el seu tram entre el carrer de Sant Carles i el carrer d'Hernández Lázaro.
  
A l'empara del que preveu l'article 46.3 de la Llei Reguladora de l'Activitat Urbanística se sotmet el projecte a informació pública per termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana.
  
La documentació del projecte es troba a disposició de qualsevol interessat en el Departament d'Urbanisme de l'Ajuntament d'Albal, ubicat a la plaça del Jardí, número 7, d'este municipi, per a poder ser examinada i poder formular, si és procedent, al·legacions dins del termini indicat en el paràgraf anterior de 20 dies a partir de la publicació d'este anunci en el DOGV.
Diari Oficial de la Generalitat Valenciana


Sumari del DOGV 4833, del 02-09-2004 (2004/8753)

Informació pública d'alternativa tècnica de programa, illes 81, 82, 83 i 84, SUE r.9. UE el Barranc.
----------------------------------------------------------------------------------------------------

### Dades del document

Número de DOGV
:   4833

Data del DOGV
:   02-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8753


Organisme emissor
:   Ajuntament de la Pobla de Vallbona

Tipus de document
:   Anunci

Informació pública d'alternativa tècnica de programa, illes 81, 82, 83 i 84, SUE r.9. UE el Barranc. [2004/A8753]
  
La mercantil Hogares Reales, SL, ha formulat una alternativa tècnica de programa per al desenvolupament de les illes de cases 81, 82, 83 i 84, sòl urbà extensiu r.9, que comprén la següent documentació:
  
- Memòria de programa.
  
- Pla de reforma interior.
  
- Projecte d'urbanització.
  
Mitjançant l'acord de la Junta de Govern local, en la sessió del dia 28 de juny de 2004, d'acord amb el que establix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'ha acordat sotmetre al tràmit d'informació pública l'esmentada alternativa tècnica de programa, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, pel termini de 20 dies, comptadors des de la publicació en l'esmentat diari oficial, durant el qual les persones interessades podran presentar les alternatives tècniques i les al·legacions que consideren oportunes. Igualment, durant els cinc dies següents al venciment del termini anterior, podran presentar-se proposicions juridicoeconòmiques.
  
Tota la documentació adés esmentada, així com l'expedient administratiu, podran ser consultats al Departament d'Urbanisme de l'Ajuntament de la Pobla de Vallbona, els dies hàbils en horari d'oficina.
Diari Oficial de la Generalitat Valenciana


Sumari del DOGV 4873, del 29-10-2004 (2004/10789)

Informació pública de l'estudi d'impacte ambiental: granja avícola d'engreixament, al terme municipal d'Utiel (València). Expedient número 136/04-AIA.
------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/10170


Organisme emissor
:   Conselleria de Territori i Habitatge

Tipus de document
:   Anunci

Informació pública de l'estudi d'impacte ambiental: granja avícola d'engreixament, al terme municipal d'Utiel (València). Expedient número 136/04-AIA. [2004/M10774]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, de la Generalitat Valenciana, d'Impacte Ambiental, i fent ús de les facultats que m'atorga el Reglament Orgànic i Funcional de la Conselleria de Territori i Habitatge, aprovat per Decret 119/2003, d'11 de juliol, del Consell de la Generalitat Valenciana, se sotmet a exposició pública el següent estudi d'impacte ambiental:
  
Granja avícola d'engreixament, al terme municipal d'Utiel (València).
  
Expedient: 136/04-AIA.
  
Terme municipal: Utiel.
  
Promotor: Avícola El Colmenar, SL.
  
Lloc: Conselleria de Territori i Habitatge, carrer de Francesc Cubells, 7, 46116 València, i Ajuntament d'Utiel.
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4774, del 14-06-2004 (2004/6089)

Notificació de la Resolució de l'expedient sancionador en matèria de pesca marítima nº 46.003/04, a Pescados Perles. SL.
------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6089


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la Resolució de l'expedient sancionador en matèria de pesca marítima nº 46.003/04, a Pescados Perles. SL. [2004/X6089]
  
D'acord amb les disposicions dels articles 59.5 i 61 de la Lei 30/1992 de 26 de novembre de Règim Jurídic de les Administracions Públiques i del Procediment Administratiu Comú, es fa pública la notificació de la resolució dictada en l'expedient sancionador núm. 46.003/04, instruït en virtut de l'acta d'inspecció alçada amb data 12.12.2003, per la Inspecció de Pesca Marítima, contra Pescados Perles, SL, amb CIF/NIF: B-53713236, amb domicili al lloc nº 11 de Mercavalència, Ctra. En Corts s/n, 46713 València, per infracció de l'article 99.j) de la Llei 3/2001, de 26 de març, de Pesca Marítima de l'Estat, amb sanció de 2.283 euros per la carència d'etiquetatge de 55 caixes d'aladroc, atés que se n'ha intentat la notificació al domicili i no s'ha pogut practicar.
  
Contra esta resolució, que no esgota la via administrativa, es podrà interposar un recurs d'alçada en el termini d'un mes a partir de l'endemà de la publicació del present en el DOGV, davant el secretari autonòmic d'Agricultura i Relacions Agràries amb la Unió Europea.
  
L'expedient corresponent es troba a la Secció de Pesca Marítima de la Direcció Territorial de la Conselleria d'Agricultura, Pesca i Alimentació de València.
Diari Oficial de la Generalitat Valenciana


Sumari del DOGV 4665, del 08-01-2004 (2003/13866)

Informació pública del nomenament de funcionaris de carrera de places en propietat com a auxiliar administratiu d'administració general de l'Ajuntament de Cullera.
-------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13048


Organisme emissor
:   Ajuntament de Cullera

Tipus de document
:   Anunci

Informació pública del nomenament de funcionaris de carrera de places en propietat com a auxiliar administratiu d'administració general de l'Ajuntament de Cullera. [2003/S13433]
  
De conformitat amb el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana, es fa públic que per Resolució de l'Alcaldia, de 10 de desembre de 2003, s'han nomenat funcionaris de carrera de l'Ajuntament de Cullera (València), que pertanyen a l'escala d'administració general, subescala auxiliar administratiu, i els correspon el grup D de titulació, als senyors que es relacionen a continuació:
  
- Francisco-Vicente Falcó Yago, amb document nacional d'identitat número 68287405I.
  
- Mª Victoria Ribes Arbona, amb document nacional d'identitat número 94985637K.
  
- Josep Lluís Aparici Gayón, amb document nacional d'identitat número 91278244W.
  
- Salvador Prades Pallarés, amb document nacional d'identitat número 46035530U.
  
- Estefanía Pérez Piris, amb document nacional d'identitat número 90475593J.
  
- Clara Armengot Audivert, amb document nacional d'identitat número 66318585U.
  
- Mª. Encarnación Jover Camaró, amb document nacional d'identitat número 97195463W.
  
- Manuel Almenar Ferri, amb document nacional d'identitat número 78874948C.
Diari Oficial de la Generalitat Valenciana


Sumari del DOGV 4695, del 19-02-2004 (2004/1299)

RESOLUCIÓ de 5 de febrer de 2004, del conseller de Justícia i Administracions Públiques, per la qual s'aprova la bandera de l'Ajuntament de Benagéber (València).
-----------------------------------------------------------------------------------------------------------------------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1299


Data del document
:   05-02-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Benagéber
    * bandera
    * administració local
    * municipi

RESOLUCIÓ de 5 de febrer de 2004, del conseller de Justícia i Administracions Públiques, per la qual s'aprova la bandera de l'Ajuntament de Benagéber (València). [2004/M1299]
  
L'Ajuntament de Benagéber ha estimat convenient adoptar escut perquè el represente i simbolitze. Per això, d'acord amb les facultats que li conferixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la bandera adoptada per l'Ajuntament de Benagéber que quedarà organitzada de la següent manera:
  
«Bandera de proporcions 2:3. De blanc, amb tres franges horitzontals onades de blau, situades dins del terç central. Al centre, l'escut municipal.»
  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; en el cas que la persona interessada siga una administració pública podrà requerir prèviament perquè s'anul·le o revoque la present resolució, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4753, del 14-05-2004 (2004/4610)

Notificació d'anul·lació de l'autorització sanitària. Expedient LL-0060/04.
---------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4610


Organisme emissor
:   Conselleria de Sanitat

Tipus de document
:   Anunci

Notificació d'anul·lació de l'autorització sanitària. Expedient LL-0060/04. [2004/X4610]
  
No s'ha pogut notificar de forma personal i directa a la persona interessada la resolució que tot seguit s'allista d'anul·lació de l'autorització sanitària. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica ara.
  
València, 14 d'abril de 2004.- El director territorial: Daniel Pablo Comeche.
  
«Vist l'expedient d'anul·lació de l'autorització sanitària de l'establiment que més avall s'allista, originat a sol·licitud de la persona interessada perquè s'ha produït un cessament de l'activitat, i segons que disposa l'article 6 de l'Orde de 6 de juny de 1997, modificada per l'Orde de 27 de març de 2000, de la Conselleria de Sanitat, sobre l'autorització sanitària d'establiments alimentaris menors.
  
Com que esta direcció territorial té competència per a resoldre el procediment esmentat segons els articles 4 i 6 de l'orde esmentada adés, resolc:
  
Anul·lar l'autorització sanitària de funcionament que tot seguit s'allista.
  
Contra esta resolució podrà interposar-se recurs d'alçada en el termini d'un mes davant el director general de Salut Pública, d'acord amb el que establixen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4758, del 21-05-2004 (2004/4980)

Informació publica del projecte de reparcel·lació del programa d'actuació integrada del sector-8 del Pla General d'Ordenació Urbana.
------------------------------------------------------------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4980


Organisme emissor
:   Ajuntament de l'Alcúdia

Tipus de document
:   Anunci

Informació publica del projecte de reparcel·lació del programa d'actuació integrada del sector-8 del Pla General d'Ordenació Urbana. [2004/M4980]
  
La Junta de Govern Local de l'Ajuntament de l'Alcúdia, en sessió de data 20 d'abril de 2004, aprovà sotmetre a informació pública el projecte de reparcel·lació forçosa del pla parcial del sector 8 del Pla General d'Ordenació Urbana, presentat per la societat mercantil Okisa, SA, com a urbanitzador adjudicatari del programa d'actuació integrada de l'esmentat sector, segons Acord de Ple de data 5 d'octubre de 2003 i Resolució de l'Alcaldia de data 7 d'abril de 2004.
  
La qual cosa es fa pública, de conformitat amb allò disposat en els articles 69 i 46 de la Llei 6/1994, de 15 novembre, de la Generalitat Valenciana, Reguladora de l'Activitat Urbanística, mitjançant anuncis al tauler d'edictes de l'Ajuntament, en el diari Levante, en el Butlletí Oficial de la Província de València i en el Diari Oficial de la Generalitat Valenciana, i es notifica als titulars cadastrals i registrals als efectes de poder presentar les reclamacions o al·legacions que estimen convenient, durant el termini de 20 dies a comptar des del dia següent a la notificació i en tot cas des de la publicació d'aquest anunci en el DOGV.
Diari Oficial de la Generalitat Valenciana


Sumari del DOGV 4824, del 20-08-2004 (2004/8323)

Notificació per compareixença a A Mida Mobles, SL, i altres.
------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8323


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a A Mida Mobles, SL, i altres. [2004/X8323]
  
En virtut del que disposa l'article 112 de la Llei General Tributària (Llei 58/2003, de 17 de desembre), no sent possible practicar la notificació per causes no imputables a l'administració i havent realitzat, almenys, els intents de notificació exigits per l'article esmenat, pel present anunci hom cita els obligats tributaris o representants que es relacionen en l'annex, per a ser notificats per compareixença dels actes administratius derivats dels procediments que s'hi inclouen.
  
Les persones interessades o els representants hauran de comparèixer en el termini màxim de 15 dies naturals, comptadors des de l'endemà de la publicació del present anunci en el butlletí oficial corresponent, en horari de nou a catorze hores, de dilluns a divendres, als llocs que en cada cas s'assenyalen, a l'efecte de practicar les notificacions pendents en els procediments tramitats pels òrgans relacionats en l'annex.
  
Si, transcorregut el termini esmentat, no s'hi hagués comparegut, la notificació s'entendrà produïda a tots els efectes legals des de l'endemà del venciment del termini assenyalat per comparèixer.
Diari Oficial de la Generalitat Valenciana


Sumari del DOGV 4679, del 28-01-2004 (2004/655)

Informació pública del projecte del final de la urbanització del carrer 1, de la partida Barranquets, en els Poblets.
---------------------------------------------------------------------------------------------------------------------

### Dades del document

Número de DOGV
:   4679

Data del DOGV
:   28-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/655


Organisme emissor
:   Ajuntament dels Poblets

Tipus de document
:   Anunci

Informació pública del projecte del final de la urbanització del carrer 1, de la partida Barranquets, en els Poblets. [2004/655]
  
Per resolució de l'Alcaldia, de data 14 de gener de 2004, se resol sotmetre a informació pública per un termini de vint dies comptadors des de la publicació d'aquest edicte al Diari Oficial de la Generalitat Valenciana, el projecte de terminació d'urbanització del carrer 1, de la partida Barranquets, en Els Poblets.
  
Tot això en compliment del que disposa l'article 53, en relació amb l'article 46 de la Llei 6/1994, de 15 de novembre de la Generalitat Valenciana, reguladora de l'activitat urbanística.
Diari Oficial de la Generalitat Valenciana


Sumari del DOGV 4730, del 13-04-2004 (2004/3020)

Informació pública de l'extracte de la convocatòria de proves selectives per a la provisió en propietat de quatre places d'agents de policia local, vacants en la vigent plantilla de personal d'este ajuntament.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3020


Data del document
:   16-03-2004

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * administració local
    * concurs administratiu
    * policia

Informació pública de l'extracte de la convocatòria de proves selectives per a la provisió en propietat de quatre places d'agents de policia local, vacants en la vigent plantilla de personal d'este ajuntament. [2004/F3020]
  
En el Butlletí Oficial de la Província d'Alacant número 62, de data 15 de març de 2004, es va publicar edicte d'este ajuntament, relatiu a les bases específiques que hauran de regir les proves selectives per a la provisió en propietat de quatre places d'agent de policia local, vacants en la vigent plantilla de funcionaris d'este ajuntament.
  
El termini de presentació d'instàncies serà de 20 dies naturals, comptats a partir del següent al de la publicació de l'extracte de la convocatòria en el Boletín Oficial del Estado.
  
El que es fa públic en el Diari Oficial de la Generalitat Valenciana, per a general coneixement dels interessats.